Keskustelu:Eiri kehykset

message: Yrityksen merkittävyys ei selviä artikkelista. --Pxos (keskustelu) 6. maaliskuuta 2014 kello 09.16 (EET)
replies: text: Taloussanomien mukaan Eiri Kehykset Oy on perustettu 2007 ja henkilöstön määrä on 2. Yhtiön voinee mainita artikkelissa Eiri, johon se näyttää läheisesti liittyvän. Eirillä on myös pörssihistoriaa ja se on tunnettu yhtiö, joten Eiri-artikkeli säilynee yrityskaupasta huolimatta. --Wähäwiisas (keskustelu) 6. maaliskuuta 2014 kello 10.03 (EET)
replies: text: :Ohjaus Eiriin. Iivarius (keskustelu) 6. maaliskuuta 2014 kello 16.13 (EET)
replies: text: ::Samaa mieltä. Lisäsin Eiri-artikkelin loppuun jo olennaiset asiat tämän kehysartikkelin tekstistä. –Kotivalo (keskustelu) 6. maaliskuuta 2014 kello 17.19 (EET)

text: Eri mieltä. Säilyttäisin erillisenä. Eirikuva-tuotemerkki katoaa, koska Yle:n mukaan jatkossa käytetään vain Ifolorin tuotemerkkiä. Minusta on outoa ohjata toimivan yrityksen nimellä sellaisen yrityksen artikkeliin, jota ei ole ja jonka tuotemerkkikään ei ole käytössä. Eihän Eiri kehyksillä ole mitään tekemistä Ifolorin kanssa. -Htm (keskustelu) 6. maaliskuuta 2014 kello 18.45 (EET)

text: Ei taideta tarvita edes uo:ta. --Otrfan (keskustelu) 6. maaliskuuta 2014 kello 18.52 (EET)

text: Eri mieltä. Säilyttäisin erillisenä. Eirikuva ja Eiri halutaan poistaa täysin markkinoilta Ifolorin toimesta. Eiri kehykset on osa suomalaista kulttuurihistoriaa ja esimerksi lähes jokainen yli 30-vuotias tunnistaa ruusukulmakehyksen, jota on valmistettu jo 60 vuotta. Eirin poistuessa, Eiri kehykset ovat ainoa pala tätä kulttuurihistoriaa, jota on vielä olemassa. Tässä artikkelissa lisää infoa: http://en.calameo.com/read/000110586acb33fb45b90 (Taidekehystäjien oma lehti 'Lehtikulta'), voisin lisätä sen viitteet nyt Eiri Kehykset sivulle. Ennen kun Ifolor poisti Eiri Kuvan nettisivut, niin siellä oli hieno artikkeli Eiri Kuvan historiasta ja osuudesta suomalaiseen valokuvauskulttuuriin. Itse näkisin, että Eiri kehykset -sivu on hyvä olla Wikipediassa, koska se viittaa olemassa olevaan yritykseen (vrt. Eiri), se on osa suomalaista ja lahtelaista valokuvauskulttuuria ja yrityshistoriaa, ja kolmanneksi koska 'eirikehys' on tunnettu sana suomenkielessä (kaikki valokuvausliikkeet ja kehystäjät sekä yli 30-vuotiaat tunnistavat). Anteeksi jos teen virheitä, olen vielä ihan uusi Wikipediassa. --Annileppanen (keskustelu) 6. maaliskuuta 2014 kello 19.22 (EET)

text: Sanaa eirikehys ei löydy Suomen kielen perussanakirjasta, joten se tuskin on yleiskieltä. Artikkeli Eiri lienee syytä säilyttää itsenäisenä eikä yhdistää Ifoloriin. Vastaavasti täällä on esim. artikkelit Luottokunta (osuuskunta) ja Nets (Suomi), joista toinen kertoo historiasta ja toinen nykypäivästä uudessa konsernissa. Harmillista, jos hienot historiasivut on poistettu; ne voi usein kaivaa esiin osoitteesta www.archive.org. Eirin historiasta kannattaa ehdottomasti kirjoittaa Eirin artikkeliin, jos lähteitä on. --Wähäwiisas (keskustelu) 6. maaliskuuta 2014 kello 20.31 (EET)
Eiri-kehykset tai niitä valmistava yhtiö eivät minusta ole riittävän merkittävä aihe omaksi artikkelikseen. Minusta artikkeli Eiri tulee säilyttää tuolla nimellä ja koota siihen kaikki mitä liittyy Eiri-tuotemerkkiin, Eirikuvasta Eiri-kehyksiin. Jo ingressissä voisi mainita että Eiri-sana on käytössä yhä Eiri Kehys Oy:n kehyksissä mutta ei muussa. Ifolorilla taas on oma artikkeli, johon pitäisi lisätä tieto Eirikuvan brändin ostosta ja Lahden-toimintojen lopetuksesta 2014. Wikipediassa on hukattu paljon yrityshistoriaa muuttamalla vanhan yhtiön tai merkin artikkeli uuden omistajan nimelle (kuten Eiri => Ifolor), ja sitten uuden omistajan tiedotusosasto tai muu muokkaaja on deletoinut vanhaa historiaa pois, kun sitä ei välttämättä löydy enää edes uuden omistajan sivustolta. Ei tehdä tuota virhettä nyt Eirin kohdalla. –Kotivalo (keskustelu) 6. maaliskuuta 2014 kello 20.43 (EET)

text: Samaa mieltä, että noita historioita on syytä säilytellä. Niitä löytyy välillä huonosti varsinkaan kotisivuilta. Pörssiyhtiöissä voi katsella vuosikertomuksista. --Wähäwiisas (keskustelu) 6. maaliskuuta 2014 kello 21.08 (EET)

text: Hyviä kommentteja. Minua kiinnostaisi tutkia Eirin historiaa vähän tarkemmin ja siten täydentää tuo Eiri-sivu historian kannalta. Minulle käy jos haluatte poistaa mun Eiri kehys -artikkelin, jos voin integroida tietoa Eiriin ja jos hakukone Wikipediassa ohjaa sitten Eiri kehys -haut Eiriin. Kun alun perin etsin sitä niin ei tullut tuloksiin. Ja edes 'Eiri kuva' -hakusana ei tuo Wikipediassa Eiri-artikkelia esiin. Voiko olla että Ifolor sitten rupeaa deletoimaan Eiri-tietoa? Kuulemani mukaan Eiri-brändi halutaan täysin haudata. Kertokaa te kokeneemmat Wikipedia-kirjoittajat, että mikä on paras ratkaisu? --Annileppanen (keskustelu) 7. maaliskuuta 2014 kello 00.07 (EET)
replies: text: :Sekä "eirikuva" että "Eiri kuva" löytävät Eiri-artikkelin Wikipedian haulla. Kehystuotanto voi olla merkittävää (en ota kantaa), jos se on jatkunut pitkään tai ollut laajaa. Joskus tuote on merkittävä, vaikka yhtiö ei olisi, esimerkiksi jos tuotteella on pitkä historia ja yhtiöllä ei. Kannattaa välttää sitä, että teksti tulkittaisiin mainokseksi. Historiallisissa teksteissä tätä vaaraa on vähemmän kuin kuin nykypäivän yhtiöesittelyissä tai tuote-esittelyssä. Kehyksistä voinee kertoa niiden historian olennaisimmat tiedot kuten tuotantomäärä ja -aika, isot tilaukset, millä tavoin on tunnettu. Ulkopuoliset lähteet (lehdet, kirjat, nettisivut) ovat aina suureksi eduksi. Wikipediassa on muidenkin yhtiöiden vanhoista nimistä ja tuotemerkeistä tietoa, esimerkkeinä Radiolinja ja Tele. --Wähäwiisas (keskustelu) 7. maaliskuuta 2014 kello 09.29 (EET)
thread_title:  Merkittävyys